Dagsorgsentrum sluit ná kleuter sterf | Maroela Media
Dagsorgsentrum sluit ná kleuter sterf
'n Dagsorgsentrum in Sharpeville gaan gesluit word nadat 'n tweejarige vroeër vandeesmaand hier gesterf het.
Die Gautengse departement van maatskaplike ontwikkeling het Woensdag gesê LUR Nandi Mayathula-Khoza het 'n kennisgewing uitgereik om die vroeë-ontwikkelingsentrum in Sharpeville, Sedibeng, te sluit waar Bohlale Mngomezulu gesterf het.
"Ons sal die kennisgewing binne sewe dae op hulle bedien en dan begin om die kinders na nabygeleë sentra te skuif voordat hulle na 'n nuwe prototipe-sentrum geskuif sal word wat ons in dié gemeenskap gebou het," het Mayathula-Khoza gesê.
Die LUR het bygevoeg die kleuterskool, Little Sunshine Day Care Centre, is nie kragtens die Kinderwet by haar departement geregistreer om kindersorg of opleiding aan te bied nie, aangesien die skool nie voldoen aan munisipale verordeninge nie, terwyl die infrastruktuur ook nie heeltemal voldoende is vir kindersorg nie.
In hierdie stadium is die oorsaak van die kleuter se dood nie duidelik nie.
"Die departement het 'n span maatskaplike werkers beskikbaar gemaak om die gesin se behoeftes aan te spreek as deel van die genesingsproses. Bystand sal ook gelewer word aan die kinders en onderwysers wat die voorval aanskou het. Die seuntjie het 'n toeval gekry en is in die klas dood. Omstandighede rondom die kind se afsterwe is steeds onbekend en die polisie se ondersoek duur voort."
Die departement doen 'n beroep op alle ongeregistreerde sentra om die departement te nader sodat hulle bygestaan kan word en bemagtig kan word terwyl die registrasieproses voortduur.
Man vas ná meisie aan die brand gesteek is
Hoekom hierdie een sluit terwyl ander 'n kans gegun word om te registreer? Kyk ook eerder na skuifhekke wat kan omval en al menige kind beseer of gedood het.